**Zastupiteľstvo Bratislavského samosprávneho kraja**

N á v r h V Z N

**Všeobecne záväzné nariadenie**

**Bratislavského samosprávneho kraja**

**č. /2017**

zo dňa 29.09.2017

**ktorým sa vyhlasuje záväzná časť**

**Zmien a doplnkov č.1 Územného plánu regiónu - Bratislavský samosprávny kraj**

Bratislava

september 2017

**Všeobecne záväzné nariadenie**

**Bratislavského samosprávneho kraja**

**č. /2017**

**zo dňa 29.09.2017,**

**ktorým sa vyhlasuje záväzná časť Zmien a doplnkov č.1 Územného plánu regiónu - Bratislavský samosprávny kraj**

Zastupiteľstvo Bratislavského samosprávneho kraja podľa § 11 ods. 2 písm. a) a § 8 ods. 1 zákona č. 302/2001 Z.z. o samospráve vyšších územných celkov (zákon o samosprávnych krajoch) v znení neskorších predpisov a na základe ustanovenia § 27 ods. 2 a v súlade s § 8 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov sa uznieslo na tomto všeobecne záväznom nariadení:

**§ 1**

**Predmet úpravy**

1. Týmto všeobecne záväzným nariadením sa vyhlasuje záväzná časť Zmien a doplnkov č.1 Územného plánu regiónu Bratislavský samosprávny kraj.
2. Zásady priestorového usporiadania a funkčného využívania územia sú uvedené v záväznej textovej časti územnoplánovacej dokumentácie „Zmeny a doplnky č.1 Územného plánu regiónu - Bratislavský samosprávny kraj“ v časti I. „Záväzné regulatívy územného rozvoja Bratislavského samosprávneho kraja“ a v časti II. „Verejnoprospešné stavby“, ktorá je prílohou č. 1 tohto všeobecne záväzného nariadenia.
3. Záväzné časti riešenia a verejnoprospešné stavby sú graficky znázornené v územnoplánovacej dokumentácii „Zmeny a doplnky č. 1 Územného plánu regiónu Bratislavský samosprávny kraj“ vo výkrese č. 8 „Výkres záväzných častí riešenia a verejnoprospešných stavieb“, ktorý je prílohou č. 2 tohto všeobecne záväzného nariadenia.
4. Prílohy tohto všeobecne záväzného nariadenia tvoria jeho neoddeliteľnú súčasť.

**§ 2**

**Uloženie dokumentácie**

Dokumentácia schválených Zmien a doplnkov č.1 Územného plánu regiónu - Bratislavský samosprávny kraj je uložená a možno do nej nahliadnuť na Úrade Bratislavského samosprávneho kraja, Ministerstve dopravy a výstavby Slovenskej republiky a Okresnom úrade Bratislava, odbore výstavby a bytovej politiky.

**§ 3**

**Platnosť a účinnosť**

1. Toto všeobecne záväzné nariadenie bolo schválené Zastupiteľstvom Bratislavského samosprávneho kraja dňa 29.09.2017 uznesením č. ...
2. Toto všeobecne záväzné nariadenie nadobúda platnosť dňom vyhlásenia, a to vyvesením jeho úplného znenia na úradnej tabuli Bratislavského samosprávneho kraja.
3. Toto všeobecne záväzné nariadenie nadobúda účinnosť 15. dňom od jeho vyvesenia na úradnej tabuli Bratislavského samosprávneho kraja.

V Bratislave, dňa

Pavol Frešo

predseda

Bratislavského samosprávneho kraja