**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

29. septembra 2017

**Návrh**

**Memoranda o spolupráci medzi Bratislavským samosprávnym krajom a SLOVNAFT, a.s.**

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodovú správu

Bratislavského samosprávneho kraja 3. Návrh Memoranda o spolupráci ...

Zodpovední:

Ing. Roman Csabay,

riaditeľ Odboru školstva, mládeže a športu

Úradu Bratislavského samosprávneho kraja

JUDr. Matúš Šaray, vedúci právneho oddelenia

Úradu Bratislavského samosprávneho kraja

Spracovatelia:

Ing. Dagmar Hubačová, oddelenie školstva

Mgr. Jana Zápalová, vedúca oddelenia školstva

Úradu Bratislavského samosprávneho kraja

Bratislava

september 2017

N á v r h u z n e s e n i a

**UZNESENIE č. ......... / 2017**

zo dňa 29. 09. 2017

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

Memorandum o spolupráci medzi Bratislavským samosprávnym krajom a SLOVNAFT, a.s.

**B. p o v e r u j e**

predsedu Bratislavského samosprávneho kraja podpísať Memorandum o spolupráci medzi Bratislavským samosprávnym krajom a SLOVNAFT, a.s.

T: do 31. 10. 2017

**D ô v o d o v á s p r á v a**

Bratislavský samosprávny kraj predkladá Z BSK na schválenie Memorandum o spolupráci, ktoré vychádza zo vzájomnej spolupráce a podpory v oblasti odborného vzdelávania a prípravy medzi SOŠ chemickou, Vlčie hrdlo 50, Bratislava  a SLOVNAFT, a. s., Vlčie hrdlo 1, Bratislava.

Memorandum o spolupráci zahŕňa vzájomnú spoluprácu a podporu s využitím vedomostí a skúseností účastníkov memoranda s cieľom prehĺbiť vzájomnú spoluprácu a väzby v oblasti odborného vzdelávania a prípravy.

Spoločným záujmom je efektívna spolupráca a podpora rozvoja teoretických vedomostí a praktických zručností žiakov SOŠ chemickej, Vlčie hrdlo 50, Bratislava.

Účastníci Memoranda o spolupráci majú záujem efektívne rozvíjať spoluprácu najmä v týchto oblastiach:

1. Aktivity a propagácia odborného vzdelávania a prípravy
2. Identifikácia vzdelávacích potrieb zamestnávateľa
3. Nábor žiakov základných škôl
4. Tvorba školských vzdelávacích programov
5. Materiálno-technické zabezpečenie
6. Organizácia a zabezpečenie praktického vyučovania žiakov
7. Zaraďovanie nových, resp. inovovaných študijných a učebných odborov
8. Záverečné skúšky a maturitné skúšky
9. Ďalšie vzdelávanie
10. Podpora činnosti COVP pri SOŠ chemickej, Vlčie hrdlo 50, BA.

Stredná odborná škola chemická, Vlčie hrdlo 50, Bratislava pôsobí od 1. 9. 2016 ako Centrum odborného vzdelávania a prípravy (COVP) pre oblasť technickej a aplikovanej chémie. V spolupráci so SLOVNAFT, a. s. škola pripravuje žiakov aj v odbore 2860 K chemik operátor, ktorý je v zozname študijných odborov a  učebných odborov s nedostatočným počtom absolventov pre potreby trhu práce.

V súvislosti s touto spoluprácou sa plánuje perspektívne doplnenie Akčného plánu Bratislavského samosprávneho kraja o projekt „Absolventi pre prax: moderné praktické vyučovanie technickej a aplikovanej chémie“ na modernizáciu COVP pre oblasť technickej a aplikovanej chémie pre SOŠ chemickú, Vlčie hrdlo 50, Bratislava.

**MEMORANDUM O SPOLUPRÁCI**

Vychádzajúc z doterajšej vzájomnej spolupráce a podpory v oblasti odborného vzdelávania a prípravy medzi Strednou odbornou školou chemickou, Vlčie hrdlo 50, Bratislava v zriaďovateľskej pôsobnosti Bratislavského samosprávneho kraja a  SLOVNAFT, a.s., Vlčie hrdlo 1, 824 12 Bratislava

uzatvárajú

**Bratislavský samosprávny kraj, Sabinovská 16, P.O.BOX 106, 820 05 Bratislava 25**

zastúpený: Ing. Pavlom Frešom, predsedom

a

**SLOVNAFT, a.s., Vlčie hrdlo 1, 824 12 Bratislava**

zastúpený: JUDr. Oszkár Világi, predseda predstavenstva a Ing. Gabriel Szabó, člen predstavenstva

(ďalej len „účastníci Memoranda o spolupráci“)

**MEMORANDUM O SPOLUPRÁCI**

**I.**

Memorandum o spolupráci zahŕňa vzájomnú spoluprácu a podporu s využitím vedomostí a skúseností účastníkov Memoranda o spolupráci s cieľom prehĺbiť vzájomnú spoluprácu a väzby v oblasti odborného vzdelávania a prípravy.

**II.**

Účastníci Memoranda o spolupráci vyhlasujú, že ich spoločným záujmom je efektívna spolupráca a podpora rozvoja teoretických vedomostí a praktických zručností žiakov Strednej odbornej školy chemickej, Vlčie hrdlo 50, Bratislava.

**III.**

Účastníci Memoranda o spolupráci vyhlasujú, že budú efektívne rozvíjať vzájomnú spoluprácu a podporu najmä v oblastiach:

1. Aktivity a propagácia odborného vzdelávania a prípravy
2. Identifikácia vzdelávacích potrieb zamestnávateľov
3. Nábor žiakov základných škôl
4. Tvorba školských vzdelávacích programov
5. Materiálno – technické zabezpečenie
6. Organizácia a zabezpečovanie praktického vyučovania
7. Zaraďovanie nových, resp. inovovaných študijných a učebných odborov
8. Záverečné skúšky a maturitné skúšky
9. Ďalšie vzdelávanie
10. Podpora činnosti Centra odborného vzdelávania a prípravy pri Strednej odbornej škole chemickej, Vlčie hrdlo 50, Bratislava

Bližšie podmienky vzájomnej spolupráce a podpory v uvedených oblastiach budú dohodnuté v osobitných zmluvách uzatvorených medzi Strednou odbornou školou chemickou, Vlčie hrdlo 50, Bratislava a SLOVNAFT, a.s., Vlčie hrdlo 1, 824 12 Bratislava.

**IV.**

Účastníci Memoranda o spolupráci sa dohodli, že sa každoročne na pracovnom stretnutí Memorandum o spolupráci vyhodnotí a každý z účastníkov môže navrhnúť jeho zmeny, s ktorými musia všetci účastníci Memoranda o spolupráci súhlasiť.

**V.**

Účastníci Memoranda o spolupráci sa dohodli, že administratívno-technické záležitosti vyplývajúce z Memoranda o spolupráci bude zabezpečovať Stredná odborná škola chemická, Vlčie hrdlo 50, Bratislava.

**VI.**

Toto Memorandum nadobúda platnosť dňom jeho podpísania oboma účastníkmi Memoranda a účinnosť dňom nasledujúcim po dni jeho zverejnenia v zmysle § 47a Občianskeho zákonníka v platnom znení.

**VIII.**

Toto Memorandum je vyhotovené v štyroch (4) rovnopisoch, z ktorých Bratislavský samosprávny kraj obdrží tri (3) vyhotovenia a SLOVNAFT, a.s. jedno (1) vyhotovenie.

V Bratislave, ............................

.....................................................

Ing. Pavol Frešo

predseda

Bratislavský samosprávny kraj

......................................... ......................................

JUDr. Oszkár Világi Ing. Gabriel Szabó

predseda predstavenstva člen predstavenstva

SLOVNAFT, a.s. SLOVNAFT, a.s.