**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 29. septembra 2017

**Návrh**

**na schválenie uzatvorenia nájomnej zmluvy s Regionálnymi cestami a. s. ako prípad hodný osobitného zreteľa**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

september 2017

N á v r h u z n e s e n i a

**UZNESENIE č...... 2017**

zo dňa 29.9.2017

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

**uzatvorenie nájomnej zmluvy ako prípad hodný osobitného zreteľa** podľa ustanovenia § 9a ods.9 písm. c) zákona č. 446/2001 Z. z. o majetku vyšších územných celkov z dôvodu povolenia stavby „Okružná križovatka na ceste III/5037 Nová dedinka“ – autobusová zastávka, preukázanie iného práva k pozemkom podľa § 139 ods.1 zákona o územnom plánovaní a stavebnom poriadku, odôvodnený v prospech potrieb širokej verejnosti na pozemky:

- pozemok, parcelné číslo 175/27 o výmere 311 m2, orná pôda

zapísaný na liste vlastníctva č. 636, nachádzajúci sa v katastrálnom území Dedinka pri Dunaji, obec Nová Dedinka, okres Senec vo výlučnom vlastníctve  Bratislavského samosprávneho kraja, nájomcovi:

**Regionálne cesty a.s.** , Čučoriedkova č.6, 827 12 Bratislava,

za symbolickú cenu 1,- € ,

za účelom povolenia a vybudovania stavby, ktorá je súčasťou „Okružnej križovatky na ceste III/5037– autobusová zastávka Nová dedinka“,

**s podmienkami nájmu:**

- nájomca podpíše nájomnú zmluvu do 60 dní od schválenia uznesenia v Zastupiteľstve Bratislavského samosprávneho kraja, s tým, že ak v tejto lehote nájomca zmluvu nepodpíše, uznesenie stráca platnosť**,**

* nájomca uhradí cenu nájmu do 15 dní od podpísania nájomnej zmluvy obidvomazmluvnými stranami,
* nájom sa schvaľuje na dobu určitú t.j. do nadobudnutia právoplatnosti kolaudačného rozhodnutia,

- nájomca je povinný prenajatý pozemok užívať na dohodnutý účel, a to pre realizáciu uvedenej stavby autobusovej zastávky,

* po skončení nájmu odovzdá nájomca prenajímateľovi pozemok, ktorý bol predmetom nájomnej zmluvy v stave spôsobilom na užívanie,
* nájomca je povinný oznámiť prenajímateľovi škodu, ktorá vznikne na predmete nájmu a v prípade hrozby vzniku škody tejto škode zabrániť,
* v prípade, že v dôsledku skutočnej realizácie cestného telesa sa nebude na budúcom prenajatom pozemku stavba realizovať, uznesenia stráca platnosť.

1. **u k l a d á**

riaditeľovi Úradu BSK zabezpečiť administratívno – technické úkony súvisiace so zabezpečením bodu A a zabezpečiť prípravu a podpis nájomnej zmluvy.

T: do 60 dní od schválenia uznesenia v Zastupiteľstve

Bratislavského samosprávneho kraja

**D ô v o d o v á s p r á v a**

Regionálne cesty a.s. Bratislava Čučoriedkova 6, Bratislava (ďalej len RCB), ako zhotoviteľ, na základe Zmluvy o výkone správy majetku a o údržbe a rekonštrukcii ciest II. a III. triedy uzatvorenej podľa §6 a nasl. zák.č. 446/2001 Z. z. s primeraným použitím § 3d a §9 zákona č. 135/1961 Zb. o pozemných komunikáciách (cestný zákon) v platnom znení a podľa príslušných ustanovení Obchodného zákonníka v znení Dodatku č. 1/2013, uzatvorenej s Bratislavským samosprávnym krajom ako objednávateľom, zabezpečujú stavbu Okružnej križovatky III/5037 v katastrálnom území Dedinka pri Dunaji. Za účelom majetkovoprávneho vysporiadania pozemkov k realizácii predmetnej stavby, vo vlastníctve Bratislavského samosprávneho kraja bol Uznesením Z BSK č. 5/2017, zo dňa 17.2.2017, schválený ako prípad hodný osobitného zreteľa dľa. ustanovení zákona č. 446/2001 Z .z., nájom nehnuteľného majetku pozemkov dotknutých uvedenou stavbou za symbolickú cenu 1,- €.

V nadväznosti na uvedené RCB a.s. ako stavebník požiadala Bratislavský samosprávny kraj v zmysle § 58 zákona o územnom plánovaní a stavebnom poriadku, o dodatočné majetkovoprávne dousporiadanie pozemkov z dôvodu „posunu stavby“ pre autobusovú zastávku, ktorá prináleží okružnej križovatke a bude riešená samostatným stavebným povolením. Po ukončení majetkovoprávneho usporiadania sa jedná o pozemok o výmere 311 m2, k. ú. Dedinka pri Dunaji, bližšie špecifikovaný v návrhu samotného uznesenia za účelom preukázania iného práva podľa § 139 ods.1 cit.zákona, ktoré ho oprávňuje zriadiť na ňom stavbu.

Nakoľko sa jedná o verejný záujem – realizácie „Okružná križovatka na ceste III/5037 Nová dedinka – autobusová zastávka“ predkladáme predmetný návrh ako prípad hodný osobitného zreteľa dľa. ustanovení zákona č. 446/2001 Z .z., nájom nehnuteľného majetku je navrhovaný v zmysle § 9 bodu 2 schválených Zásad hospodárenia a nakladania s majetkom Bratislavského samosprávneho kraja, v súlade so zákonom č. 446/2001 Z.z. o majetku vyšších územných celkov v znení neskorších zmien a predpisov, kde v prípadoch osobitného zreteľa v zmysle § 9a ods.9 písm.c) Zákona sa rozumejú najmä okolnosti kedy je uprednostnený verejný záujem samosprávneho kraja, schválený trojpätinovou väčšinou všetkých poslancov.

Zámer zverejniť majetok týmto spôsobom je vyšší územný celok povinný zverejniť najmenej 15 dní pred schvaľovaním nájmu zastupiteľstvom územného celku na svojej úradnej tabuli a na svojej internetovej stránku, pričom tento zámer musí byť zverejnený

počas celej doby.

**Stanoviská komisií Zastupiteľstva BSK**

**Bod: „Návrh na schválenie uzatvorenia nájomnej zmluvy s Regionálnymi cestami a. s. ako prípad hodný osobitného zreteľa“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Komisia po prerokovaní materiálu odporúčajú materiál predložiť na rokovanie Z BSK | Prítomní 6  Za 6  Proti 0  Zdržal  sa 0  Nehlasoval 0 |  |  |
| Komisia dopravy | KD po prerokovaní odporúča Z BSK prerokovať a schváliť preložený materiál | Prítomní 7  Za 7  Proti 0  Zdržal sa 0  Nehlasoval 0 |  |  |
| Komisia európskych záležitostí, regionálnej spolupráce  a cestovného ruchu | Prítomní členovia komisie odporúčajú Z BSK prerokovať a schváliť predložený materiál | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia kultúry | Komisia materiál schvaľuje a odporúča Z BSK materiál prerokovať a prijať navrhnuté uznesenie | Prítomní 6  Za 6  Proti 0  Zdržal sa 0 |  |  |
| Komisia regionálneho rozvoja, územného plánovania a životného prostredia | Komisia odporúča Z BSK predložený návrh uznesenia schváliť | Prítomní 7  Za 7  Zdržal sa 0  Proti 0  Neprítomní pri hlasovaní 0 |  |  |
| Komisia školstva, športu a mládeže | Komisia odporúča materiál v zmysle návrhu uznesenia predložiť na rokovanie Z BSK | Prítomní 6  Za 6  Proti 0  Zdržal sa 0  Nehlasoval 0 |  |  |
| Finančná komisia | Komisia odporúča Z BSK schváliť predložený materiál | Prítomní 5  Za 5  Proti 0  Zdržal sa 0 |  |  |
| Komisia  majetku, investícií a verejného obstarávania | Komisia nebola uznášaniachopná. Prítomní členovia odporúčajú predložiť na rokovanie Z BSK | Prítomní  2  Za  Proti  Zdržal sa |  |  |