**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 29. septembra 2017

**Návrh**

**na predaj stavby cykloodpočívadla situovaného**

**v  k. ú. Modra ako prípad hodný osobitného zreteľa**

Materiál predkladá: Materiál obsahuje:

RNDr. Martin Zaťovič 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

MUDr. Valerián Potičný, MPH

riaditeľ Úradu

Bratislavského samosprávneho kraja

Zodpovední:

JUDr. Matúš Šaray

vedúci právneho oddelenia

Mgr. art. Zuzana Šajgalíková

riaditeľka odboru cestovného ruchu a kultúry

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Ing. Agáta Mikulová

vedúca oddelenia cestovného ruchu

Ing. Zita Schneiderová

referent oddelenia cestovného ruchu

Bratislava

september 2017

N á v r h u z n e s e n i a

**UZNESENIE č. ....... / 2017**

zo dňa 29. 9. 2017

Zastupiteľstvo Bratislavského samosprávneho kraja po prerokovaní materiálu

**s ch v a ľ u j e**

**ako prípad hodný osobitného zreteľa, odôvodneného v prospech potrieb širokej verejnosti**,predaj nehnuteľného majetku, podľa ustanovenia § 9a ods.8 písm. e) zákona č. 446/2001 Z. z. o majetku vyšších územných celkov v znení neskorších zmien a doplnkov:

* stavby „Cykloturistické odpočívadlo pri Kalvárii“, situovaného na parcele č. 7277/2, o výmere 625 m2, ostatné plochy a parcele č. 7300/1, o výmere 1347, ostatné plochy, obe vedené na LV č. 8241, Okres Pezinok, Obec Modra, katastrálne územie, Modra, vo výlučnom vlastníctve Bratislavského samosprávneho kraja, kupujúcemu:

**Mesto Modra, za symbolickú cenu 1,- €,**

**s podmienkami:**

* kupujúci podpíše kúpnu zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote kupujúci kúpnu zmluvu nepodpíše, uznesenie stráca platnosť,
* kupujúci uhradí kúpnu cenu do 15 dní od podpísania kúpnej zmluvy obidvoma zmluvnými stranami,
* uloženie povinnosti kupujúcemu trvalej udržateľnosti stavby.

T: v zmysle textu

**D ô v o d o v á s p r á v a**

„Cykloturistické odpočívadlo pri kalvárii“, ktoré je predmetom prevodu je situované v katastrálnom území Modra, okres Pezinok, na parcele č.7277/2 a parcele č. 7300/1 obe vedené na liste vlastníctva č. 8241, vo  výlučnom vlastníctve Mesta Modra.

Bratislavský samosprávny kraj v súlade s Akčným plánom Stratégie rozvoja turizmu Bratislavského kraja do roku 2020 schválenej ZBSK uzn.č.100/2015 zo dňa 11.12.2015, opatrenie 16. „*Riešenie chýbajúcich prepojení funkčných úsekov cyklotrás dotvorením „lokálnych okruhov“ koncentráciou menších atraktivít, zážitkov a potrebnej infraštruktúry, v spolupráci s obcami a aktivistami“* a v súlade so Zmluvou o nájme pozemku uzatvorenou dňa 15.4.2016 medzi Mestom Modra ako prenajímateľom a BSK ako nájomcom, zrealizoval stavbu – „Cykloturistické odpočívadlo pri Kalvárii“.

Rozhodnutím Mesta Modra ako príslušného stavebného úradu I. stupňa, č. j. SOÚ-17126/2017-57-MZa, zo dňa 3.7.2017, ktoré nadobudlo právoplatnosť 10.7.2017, podľa § 117 ods.1 zákona č. 50/1976 Zb. o územnom plánovaní a stavebnom poriadku v znení neskorších predpisov, po prerokovaní návrhu stavebníka v kolaudačnom konaní podľa § 81 stavebného zákona po posúdení a preskúmaní predložených dokladov rozhodol, že podľa § 82 ods. 1 stavebného zákona ako aj § 46 a 47 zákona č. 71/1967 Zb. o správnom konaní v znení neskorších predpisov povolil užívanie dotknutej stavby.

Na základe uvedeného je Bratislavský samosprávny kraj, t. č. zároveň užívateľom i  prevádzkovateľom „Cykloturistického odpočívadla pri Kalvárii“.

Nakoľko prevádzka cykloturistického odpočívadla vyžaduje trvalé pravidelné zabezpečovanie bezproblémovej a bezpečnej prevádzky, vrátane jeho údržby a užívaniaschopnosti vzniká v tejto súvislosti i potreba vynaloženia nemalých finančných prostriedkov. V nadväznosti na uvedené, ako aj s ohľadom na územnú príslušnosť k vlastníkovi pozemku je najpragmatickejším a zároveň ekonomicky najefektívnejším riešením uskutočnenie navrhovaného prevodu vlastníctva, „Cykloturistického odpočívadla pri Kalvárii“ tak ako je uvedené v návrhu samotného uznesenia.

***Prevod vlastníctva spôsobom osobitného zreteľa odôvodňujeme samotným účelom vybudovania a prevádzkovania cykloodpočívadla, t. j. v prospech potrieb širokej verejnosti, ktorý navrhovaný spôsob tento účel napĺňa bezo zbytku.***

**Cykloturistické odpočívadlo je súčasťou Vinohradníckej cyklomagistrály** (55 km Bratislava –Trnava).

Aktuálne obstaráva Bratislavský samosprávny kraj projektovú dokumentáciu 1.etapy Vinohradníckej cyklomagistrály na trase Svätý Jur – Pezinok – Vinosady – Modra v dĺžke 17,9 km. Bratislavský samosprávny kraj má v súčasnosti okolo 888 km vyznačených cykloturistických trás, prevažne v lesnom prostredí. Cyklotrasy v zastavanom území sú vo veľkej miere vedené po existujúcich frekventovaných komunikáciách cyklopruhmi alebo cyklokoridormi. Obrovským potenciálom BSK je trasovanie medzinárodných trás EuroVelo 6 a EuroVelo 13 týmto územím. Keďže v danom území chýbalo cyklistické prepojenie medzi obcami v Podkarpatskom páse, projektovou dokumentáciou BSK rieši chýbajúcu cyklotrasu v úseku Svätý Jur – Vinosady – Modra.

Celkové finančné náklady za vykonanie diela, cykloturistického odpočívadla, firmou Bauking, s.r.o. predstavovali 64 580,80 Eur vrátane DPH. Finančné prostriedky boli poskytnuté z rozpočtu BSK 2016, z Programu 4 Cestovný ruch.

*Fotodokumentácia cykloodpočívadla v Modre pri Kalvárii:*

 

 

**Stanoviská komisií Zastupiteľstva BSK**

**Bod: „Návrh na predaj stavby cykloodpočívadla situovaného v  k. ú. Modra ako prípad hodný osobitného zreteľa“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Členovia komisie po prerokovaní materiálu odporúčajú materiál stiahnuť z rokovania Z BSK | Hlasovalo 6  Za 6  Proti 0  Zdržal  sa 0 | neakceptované |  |
| Komisia dopravy | KD po prerokovaní odporúča Z BSK prerokovať a schváliť predložený materiál v zmysle navrhnutého uznesenia | Za 7  Proti 0  Zdržal sa 0  Nehlasoval 0 |  |  |
| Komisia európskych záležitostí, regio-  nálnej  spolupráce  a cestovného  ruchu | Prítomní členovia komisie odporúčajú Z BSK prerokovať a chváliť predložený materiál | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia kultúry | Materiál schvaľuje a odporúča Z BSK materiál prerokovať a prijať navrhnuté uznesenie | Prítomní 6  Za 6  Proti 0  Zdržal sa 0 |  |  |
| Komisia regionálneho rozvoja, územného plánovania a životného prostredia | Komisia odporúča Z BSK predložený návrh uznesenia schváliť | Za  7  Zdržal sa 0  Proti 0  Neprítomní pri hlasovaní 0 |  |  |
| Komisia školstva, športu a mládeže | Komisia odporúča materiál v zmysle návrhu uznesenia predložiť na rokovanie Z BSK | Prítomní 6  Za 6  Proti 0  Zdržal sa 0  Nehlasoval 0 |  |  |
| Finančná komisia | Komisia odporúča Z BSK schváliť predložený materiál | Prítomní 5  Za 5  Proti 0  Zdržal sa 0 |  |  |
| Komisia  majetku, investícií a verejného obstarávania | Komisia nebola uznášaniachopná. Prítomní členovia odporúčajú predložiť na rokovanie Z BSK | Prítomní 2  Za  Proti  Zdržal sa |  |  |