**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

Dňa 29. septembra 2017

**Zmeny a doplnky č.1 Územného plánu regiónu – Bratislavský samosprávny kraj**

Predkladateľ: Materiál obsahuje:

Ing. Martin Berta, CSc. 1. Návrh uznesenia

Podpredseda 2. Dôvodová správa

Bratislavského samosprávneho kraja 3. Stanovisko MDaV SR (§25 ods.1 SZ)

4. Správa o obstaraní a prerokovaní

ZaD č.1 ÚPN R BSK

5. Návrh ZaD č.1 ÚPN R BSK (CD)

6. Návrh VZN s prílohami (CD)

7. Vyhodnotenie stanovísk a pripomienok

k návrhu ZaD č.1 ÚPN R BSK + SEA (CD)

8. Stanoviská komisií Z BSK

Zodpovedná:

Ing. arch. Jana Zlámalová

riaditeľka odboru

územného plánu, GIS a životného prostredia

Vypracovali:

Ing. arch. Jana Zlámalová, riaditeľka odboru ÚP, GIS a ŽP

Ing. arch. Zuzana Jankovičová, vedúca odd. ÚP a GIS

Ing. Katarína Staníková, vedúca odd. ŽP

Bratislava

september 2017

Návrh uznesenia

**UZNESENIE č. ........... / 2017**

zo dňa  29.9.2017

Zastupiteľstvo Bratislavského samosprávneho kraja po prerokovaní materiálu

1. **berie na vedomie**

A.1. Stanovisko Ministerstva dopravy a výstavby Slovenskej republiky č. 06299/2017/SV/58066-VJ zo dňa 11.08.2017 k preskúmaniu súladu Zmien a doplnkov č.1 Územného plánu regiónu - Bratislavský samosprávny kraj podľa § 25 ods.1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

A.2. Správu o obstaraní a prerokovaní návrhu Zmien a doplnkov č.1 Územného plánu regiónu – Bratislavský samosprávny kraj

1. **schvaľuje**

B.1. Zmeny a doplnky č.1 Územného plánu regiónu – Bratislavský samosprávny kraj

B.2. Všeobecne záväzné nariadenie Bratislavského samosprávneho kraja č. ..../2017 zo dňa 00.00.2017, ktorým sa vyhlasuje záväzná časť Zmien a doplnkov č.1 Územného plánu regiónu - Bratislavský samosprávny kraj

B.3. Vyhodnotenie stanovísk a pripomienok uplatnených pri prerokovaní návrhu Zmien a doplnkov č.1 Územného plánu regiónu – Bratislavský samosprávny kraj

1. **ukladá**

riaditeľovi úradu BSK

C.1. Zabezpečiť vypracovanie čistopisu Zmien a doplnkov č.1 Územného plánu regiónu – Bratislavský samosprávny kraj a jeho uloženie na Ministerstve dopravy a výstavby Slovenskej republiky a Okresnom úrade v Bratislave, odbore výstavby a bytovej politiky a zaslať registračný list spolu s kópiou uznesenia o schválení Zmien a doplnkov č.1 Územného plánu regiónu – Bratislavský samosprávny kraj Ministerstvu dopravy a výstavby Slovenskej republiky

C.2. Zverejniť v súlade s §27 ods.2 zákona č. 50/1976 Zb. o územnom plánovaní a stavebnom poriadku (stavebný zákon), v znení neskorších predpisov, záväznú časť Zmien a doplnkov č.1 Územného plánu regiónu – Bratislavský samosprávny kraj vyhlásenú všeobecne záväzným nariadením Bratislavského samosprávneho kraja č. ......../2017 zo dňa 00.00.2017

T: do 31.12. 2017

**D ô v o d o v á s p r á v a**

Bratislavský samosprávny kraj obstaral Zmeny a doplnky č.1 Územného plánu regiónu – Bratislavský samosprávny kraj (ďalej len ako ZaD č.1 ÚPN R BSK) na základe uznesenia Z BSK č.18/2016 zo dňa 19.02.2016. Správa o obstaraní a prerokovaní ZaD č.1 je súčasťou materiálu.

Predmet riešenia ZaD č.1 ÚPN R BSK:

* zapracovanie zmien v označovaní ciest III. triedy na základe rozhodnutia MDVaRR SR o usporiadaní cestnej siete k 1.5.2015
* spresnenie cestných obchvatov miest a obcí - Pezinok, Modra, Svätý Jur, Viničné, Rohožník
* doplnenie ochranných pásiem vodných zdrojov aj do výkresu č.6 Ochrana prírody, tvorba krajiny a ÚSES
* zapracovanie zmeny ochranných pásiem Letiska M.R. Štefánika Bratislava a doplnenie ochranných pásiem existujúcich heliportov na území Bratislavy na základe rozhodnutia Dopravného úradu
* doplnenie verejnoprospešných stavieb v oblasti cyklistickej dopravy
* doplnenie a úprava záväzných regulatívov ÚPN R BSK tak, aby ich výklad bol jednoznačný
* spresnenie skutkovej trasy ropovodu a produktovodu podľa podkladov od správcov/vlastníkov technickej infraštruktúry
* zapracovanie hraníc dobývacieho priestoru DP Záhorská Ves na základe požiadavky Nafta a.s.
* oprava zrejmých technických chýb v textovej a grafickej časti (chybné číslovanie, posun farby, grafické značky a pod.)
* zapracovanie výsledkov štúdii a koncepcií spracovaných pre územie BSK:
  + PHSR BSK 2014-2020
  + Urbanisticko-krajinárska štúdia na ochranu proti prívalovým dažďom v Malokarpatskej oblasti - definovanie potenciálne najviac ohrozených území prívalovými dažďami a návrh všeobecných opatrení sledujúcich zníženie a zabránenie devastácie existujúcej krajinnej štruktúry, ako aj škôd v dotknutom urbanizovanom území
  + Urbanistická štúdia cezhraničného prepojenia územia BSK a susedných rakúskych obcí formou cyklolávok cez rieku Moravu
  + Stratégia rozvoja kultúry Bratislavského samosprávneho kraja na roky 2015-2020
  + Stratégia rozvoja turizmu v Bratislavskom kraji do roku 2020
  + Inovačná stratégia Bratislavského samosprávneho kraja 2014-2020
  + Stratégia znižovania energetickej náročnosti budov vo vlastníctve BSK, 2015
  + Regionálna stratégia výchovy a vzdelávania v stredných školách v Bratislavskom samosprávnom kraji na roky 2013- 2018 (aktualizácia 2015)
  + Stratégia rozvoja vidieka v Bratislavskom kraji do roku 2020
  + Koncepcia územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu – Aktualizácia 2017, doplnenie cyklotrás regionálneho významu (podľa uznesenia Z BSK č.19/2017)
  + Katalóg adaptačných opatrení miest a obcí Bratislavského samosprávneho kraja na nepriaznivé dôsledky zmeny klímy“, (podľa uznesenia Z BSK č.16/2017).

Návrh ZaD č.1 ÚPN R BSK bol obstaraný a vypracovaný v zmysle príslušných ustanovení zákona č.50/1976 Zb. o územnom plánovaní a stavebnom poriadku v znení neskorších predpisov (ďalej len stavebný zákon) a Vyhlášky MŽP SR č.55/2001 Z.z. o územnoplánovacích podkladoch a územnoplánovacej dokumentácii.

Návrh ZaD č.1 ÚPN R BSK pozostáva zo zmien a doplnkov záväznej časti a úpravy smernej časti. Záväzná časť sa vyhlasuje Všeobecne záväzným nariadením BSK. Návrh VZN je súčasťou materiálu.

V dňoch **20.03.2017 až 21.04.2017** sa v súlade s príslušnými ustanoveniami §22 stavebného zákona uskutočnilo prerokovanie návrhu Z a D č.1 ÚPN R BSK. V rámci prerokovania bolo oslovených 133 subjektov a o prerokovaní bola informovaná aj verejnosť spôsobom v mieste obvyklým. Stanoviská k návrhu uplatnilo 47 subjektov.

Vznesené pripomienky boli vyhodnotené z pohľadu akceptovateľnosti v návrhu ZaD č.1 ÚPN R BSK a spracované v nasledujúcich tabuľkách, ktoré tvoria prílohu tohto materiálu:

• Tab.č.1 Štátna správa (12 subjektov),

• Tab.č.2 Samospráva (17 subjektov),

• Tab.č.3 Orgány a organizácie (12 subjektov),

• Tab.č.4 Verejnosť (6 subjektov).

Uvedené tabuľky s návrhom na rozhodnutie o námietkach a pripomienkach sú prílohou materiálu na CD nosiči.

V zmysle ustanovenia § 22 ods. 4 stavebného zákona boli uplatnené pripomienky dohodnuté s dotknutými orgánmi štátnej správy a v zmysle § 22 ods. 7 stavebného zákona boli neakceptované pripomienky znovu prerokované so subjektmi, ktoré ich uplatnili s vysvetlením dôvodov neakceptovania. Následne bol návrh ZaD č.1 ÚPN R BSK upravený v zmysle vyhodnotenia pripomienok a zaslaný na MDaV SR s požiadavkou o preskúmanie návrhu ZaD č.1 ÚPN R BSK v zmysle § 25 ods.1 stavebného zákona.

Návrh ZaD č.1 ÚPN R BSK prešiel zisťovacím konaním o posudzovaní zmeny strategického dokumentu v zmysle príslušných ustanovení zákona č.24/2006 o posudzovaní vplyvov na životné prostredie (SEA). V zmysle rozhodnutia OÚ  BA č.  OU-BA-OSZP1-2017/038713/ANJ/

BSK-SEA zo dňa 17.07.2017. Rozhodnutie OÚ BA je prílohou vyhodnotenia pripomienok.

**MDaV SR po preskúmaní návrhu ZaD č.1 ÚPN R BSK listom č.: 06299/2017/ SV/58066-VJ zo dňa 11.08.2017 posúdilo  predložený návrh ZaD č.1 ÚPN R BSK a odporučilo Zastupiteľstvu BSK schváliť ZaD č.1 ÚPN R BSK a jeho záväznú časť vyhlásiť všeobecne záväzným nariadením Bratislavského samosprávneho kraja.**

Návrh ZaD č.1 ÚPN R BSK, upravený v zmysle vyhodnotenia pripomienok, je prílohou materiálu na CD nosiči a predkladáme ho na schválenie Zastupiteľstvu Bratislavského samosprávneho kraja spolu s návrhom na vyhodnotenie pripomienok a návrhom VZN, ktorým sa vyhlasuje záväzná časť ZaD č.1 ÚPN R BSK.

Finančné prostriedky na vypracovanie návrhu ZaD č.1 ÚPN R BSK sú zahrnuté v rozpočte BSK na roky 2016, 2017.